Канцэптуальны падмурак дыску – традыцыйны каляндар. Даўней год пачынаўся увесну, 1 сакавіка (старадаўнія месяцы маглі й не супадаць зь цяперашнімі). Назіраньні нашых продкаў у старажытныя часы за астранамічнымі зьявамі давалі магчымасьць дакладнага вызначэньня пачатку й канца каляндарных цыкляў. Песьні, прымеркаваныя да даўніх сьвятаў – аскепкі старога сьвету, якія ляжаць глыбока ў сьвядомасьці кожнага, хто вядзе свой радавод з тутэйшай зямлі.